Myndasyrpa - Hlýjar móttökur þegar úrvalsdeildarliðið mætti heim Það var glaðbeittur hópur Borgnesinga og annarra stuðningsmanna sem tók fagnandi á móti karlaliði Skallagríms þegar það mætti í Englendingavík seint í gærkvöldi . Liðið vann eins og áður hefur komið fram sigur á Fjölni í Oddaleik sem spilaður var í Dalhúsum í Grafarvogi . Þar með er ljóst að bæði karla - og kvennalið Skallagríms spila í Dominosdeildinni næsta haust . Konurnar í fyrsta skipti en karlarnir eftir eins árs dvöl í 1. deild . Nokkur hundruð manns mættu í Englendingavík þar sem veitingastaðurinn var um leið opnaður sérstaklega fyrir þessa stund ( formleg opnun Englendingavíkur verður fimmtudaginn 5. maí ) . Meðfylgjandi myndir sýna stuðningsmenn og leikmenn Skallagríms við komuna í Borgarnes . Boðið var upp pizzur í tilefni dagsins , hvað annað ?